Document ID: 32004R1876

KOMISIJAS REGULA (EK) Nr. 1876/2004
(2004. gada 28. oktobris)
kas groza I pielikumu Regulai (EK) Nr. 953/2003 par izvairīšanos no dažu svarīgāko zāļu tirdzniecības novirzīšanās uz Eiropas Savienību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 26. maija Regulu (EK) Nr. 953/2003 par izvairīšanos no dažu svarīgāko zāļu tirdzniecības novirzīšanās uz Eiropas Savienību (1) un jo īpaši tās 4. panta 8. punktu,
tā kā:
(1)
Komisija ir saņēmusi Regulas (EK) Nr. 953/2003 4. pantā paredzētos pieteikumus attiecībā uz noteiktiem farmaceitiskiem preparātiem.
(2)
Komisija ir konstatējusi, ka saņemtie pieteikumi atbilst Regulā (EK) Nr. 953/2003 noteiktajām prasībām un tās 5. panta 2. punktā paredzētajai procedūrai.
(3)
Pieteikumu iesniedzējiem tika paziņots Komisijas lēmums viņu pieteikumus pieņemt.
(4)
Tādēļ attiecīgos preparātus ir nepieciešams iekļaut Regulas (EK) Nr. 953/2003 I pielikumā,
IR PIEŅĒMUSI ŠO REGULU.
1. pants
Lai izvairītos no dažu svarīgāko zāļu tirdzniecības novirzīšanās uz Eiropas Savienību, šīs regulas pielikumā minētos preparātus un citas ziņas iekļauj Regulas (EK) Nr. 953/2003 I pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 28. oktobrī

Labels: 3
0
2
5